CELEX: E2015P0014
Language: sl
Date: 2015-06-05 00:00:00
Title: Zahtevek za svetovalno mnenje Sodišča Efte, ki ga je predložilo sodišče Norges Høyesterett dne 5. junija 2015 v zadevi Holship Norge AS proti Norsk Transportarbeiderforbund (Zadeva E-14/15)

25.2.2016   
            
            
               SL
            
            
               Uradni list Evropske unije
            
            
               C 73/10
            
         Zahtevek za svetovalno mnenje Sodišča Efte, ki ga je predložilo sodišče Norges Høyesterett dne 5. junija 2015 v zadevi Holship Norge AS proti Norsk Transportarbeiderforbund
   (Zadeva E-14/15)
   (2016/C 73/06)
   Sodišče Norges Høyesterett (vrhovno sodišče Norveške) je z dopisom z dne 5. junija 2015 pri Sodišču Efte vložilo zahtevek za svetovalno mnenje v zadevi Holship Norge AS proti Norsk Transportarbeiderforbund glede spodaj navedenih vprašanj. Tajništvo Sodišča Efte je zahtevek prejelo 5. junija 2015.
   A.   O konkurenčnem pravu:
   
   
            
               A.1
            
            
               Ali izvzetje iz pravil o konkurenci iz Sporazuma EGP, ki se uporablja za kolektivne pogodbe, kot je med drugim opisano v svetovalnem mnenju Sodišča Efte v zadevi E-8/00 Landsorganisasjonen i Norge in NKF, Poročilo Sodišča Efte za leto 2002, str. 114, zajema uporabo bojkota proti uporabniku pristanišča z namenom, da bi ta sprejel kolektivno pogodbo, kadar tak sprejem vključuje, da mora uporabnik pristanišča dati prednost najemanju nakladalnih in razkladalnih storitev ločenega urada, kot je to opisano v odstavkih 7 in 10 do 14 navedenega mnenja, namesto da bi za enako delo uporabil svoje zaposlene?
            
         
            
               A.2
            
            
               Če je odgovor nikalen, ali bi bilo treba tak sistem presoditi na podlagi člena 53 in 54 Sporazuma EGP?
            
         
            
               A.3
            
            
               Ali bi bilo treba v tem primeru pri presoji, ali obstaja opazen učinek na čezmejno trgovino znotraj EGP, upoštevati obstoj enakega sistema ali temu ustreznega sistemu v drugih pristaniščih?
            
         B.   O svobodi ustanavljanja:
   
   
            
               B.1
            
            
               Ali gre za omejevanje svobode ustanavljanja v skladu s členom 31 Sporazuma EGP, če sindikat uporabi bojkot, da bi družba, katere matična družba ima sedež v drugi državi EGP, sprejela kolektivno pogodbo, če kolektivna pogodba določa, da mora uporabnik pristanišča dati prednost najemanju nakladalnih in razkladalnih storitev ločenega urada, kot je to opisano v odstavkih 10 do 14 zgoraj navedenega mnenja, namesto da bi za enako delo uporabil svoje zaposlene?
            
         
            
               B.2
            
            
               Ali bi bilo za ugotavljanje obstoja omejitve pomembno, če bi se izkazalo, da je potreba družbe po nakladalnih in razkladalnih storitvah zelo omejena in/ali občasna?
            
         
            
               B.3
            
            
               Če omejitev obstaja: Ali je za ugotavljanje, ali je omejitev zakonita ali ne, pomembno, da družba za svoje pristaniške delavce uporablja drugo kolektivno pogodbo, izpogajano s socialnimi partnerji v državi EGP, v kateri se pristanišče nahaja, če kolektivna pogodba obravnava vprašanja, ki ne zadevajo razkladanja in nakladanja?